# Robert Prosinečki

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Robert Prosinečki
 |
| --- |
|
 |
| Osobne informacije
 |
| Nadimak
 | *Žuti* |
| Rođenje
 | 12. siječnja 1969. Villingen-Schwenningen, Njemačka
 |
| Visina
 | 182 cm
 |
| Klub
 |
| Trenutačni klub
 | mirovina
 |
| Pozicija
 | vezni igrač
 |
| Juniorski klubovi
 |
| 1974. - 1979. 1979. - 1986.
 | Stuttgart Kickers Dinamo Zagreb
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1986. - 1987. 1987. - 1991. 1991. - 1994. 1995. 1995. - 1996. 1996. - 1997. 1997. - 2000. 2000. 2001. 2001. - 2002. 2002. - 2003. 2003. - 2004. 2005.
 | Dinamo Zagreb Crvena Zvezda Real Madrid Real Oviedo Sevilla FC FC Barcelona NK Croatia Zagreb Hrvatski Dragovoljac Standard Liege Portsmouth FC Olimpija NK Zagreb Savski Marof
 | 2 (1) 117 (24) 55 (10) 30 (5) 19 (2) 20 (4) 50 (14) 4 (1) 21 (4) 33 (9) 23 (3) 26 (5) 4 (1)
Total

 |
| Reprezentacija
 |
| 1989. - 1991. 1994. - 2002.
 |  Jugoslavija  Hrvatska
 | 15 (5) 49 (10)
 |
| Trenirane momčadi
 |
| 2006.- 2010. 2010. - 2012. 2012. - 2013. 2014. - 2017.
 |  Hrvatska (pomoćni trener) Crvena Zvezda Kayserispor Azerbejdžan
 |
| Osvojene medalje
 |

 |
|

| Nogomet
 |
| --- |
| Svjetska prvenstva
 |
|  |  Čile 1987.  | Jugoslavija U-20
 |
|  |  Francuska 1998.  | Hrvatska
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub.
\* Nastupi i (golovi) u profesionalnim klubovima zadnji su put ažurirani 31. prosinca 2010. |

**Robert Prosinečki** (Villingen-Schwenningen, Njemačka, 12. siječnja 1969.) je bivši hrvatski i jugoslavenski nogometni reprezentativac koji je trenutačno trener FK Crvene zvezde. Igrao je na poziciji veznog igrača.

Nogometnu karijeru započeo s 5 godina u neposrednoj blizini mjesta rođenja u klubu FC "Stuttgart Kickers".

1979. godine sa obitelji dolazi u Hrvatsku te svoju ljubav prema nogometu nastavlja u domaćem klubu NK "Dinamo" čiji je član do 1987. godine. S juniorskom reprezentacijom osvaja Svjetsko prvenstvo u Čileu 1987. g. gdje je proglašen najboljim igračem i osvaja Zlatnu loptu.

Robert Prosinečki nogomet je nastavio u zagrebačkom Dinamu gdje je zapažen kao talent i već s 18 godina igra u prvoj postavi. Nakon nesuglasica s tadašnjim trenerom Miroslavom Ćirom Blaževićem odlazi u Crvenu Zvezdu i 1991. osvaja Ligu prvaka. Karijeru nastavlja u Real Madridu, ali zbog teške ozljede izbiva s travnjaka više od godinu dana.S "Real Madrid" osvaja španjolski kup i Super kup. S FK "Crvena Zvezda" osvojio je tri naslova državnog prvaka, domaći Kup, Kup europskih prvaka (1991.) i Interkontinentalni kup (1991.)1991. godine osvaja i trofej Bravo i zauzima 2. mjesto na svijetu po anketi World Soccer-a.

U Španjolskoj je još igrao za Real Oviedo, Barcelonu, Sevillu, te se u sezoni 1997/98 vratio u Hrvatsku nogometnu ligu u Dinamo, gdje je kao kapetan predvodio jednu od najboljih generacija Dinama u Ligi prvaka dvije godine zaredom (1998/99 i 1999/00).

Nakon toga igrao je još za Hrvatski Dragovoljac, Standard Liege, Portsmouth FC, Olimpiju iz Ljubljane i NK Zagreb, gdje nakon završetka karijere ostaje na mjestu sportskog direktora.

Vezni igrač, poznat po iznimnoj kreativnosti i čarobnim driblinzima, često ga se nazivalo "posljednjim romantičarem".

Za Hrvatsku je odigrao 49 utakmica i postigao 10 golova, a za Jugoslaviju 15 utakmica uz 4 gola. 1987. je proglašen najboljim igračem U-21 Svjetskog prvenstva u Čileu, kojeg je Jugoslavija bila pobjednik. Igra za Jugoslaviju na SP 1990., a za Hrvatsku na EP 1996. te SP 1998. (treće mjesto) i SP 2002. godine.

Dvostruki je dobitnik Državne nagrade za šport "Franjo Bučar", 1997. osobno, te 1998. kao član reprezentacije.

Robert Prosinečki jedini je igrač u povijesti koji je postigao pogodotke na SP za 2 različite reprezentacije. 1990. je za Jugoslaviju zabio Ujedinjenim Arapskim Emiratima, a 1998. Jamajci i Nizozemskoj.

## Vanjske veze

* Razgovor s Robertom Prosinečkim, serijal *(Ne)uspjeh prvaka s Mariom Stanićem*, 31. 8. 2023. (YouTube)